Source: https://www.urhh.sk/web/guest/legislativa
Timestamp: 2020-02-18 09:02:03+00:00
Document Index: 14351978

Matched Legal Cases: ['§ 49', '§ 48', '§ 70', '§ 74', '§ 78', '§ 48', '§ 70', '§ 78', '§ 74', '§ 74', '§ 88', '§ 4', '§ 97', '§ 2', '§ 2']

Legislatíva - URHH
Zákon č. 30/2019 Z. z. o hazardných hrách a o zmene a doplnení niektorých zákonov v znení neskorších predpisov
Vyhláška č. 60/2019 Z. z., ktorou sa ustanovuje obsah a rozsah údajov zapisovaných do zoznamu zahraničných zastúpení a náležitosti žiadostí týkajúcich sa zoznamu zahraničných zastúpení
Ministerstvo financií Slovenskej republiky podľa § 49 ods. 2 zákona č. 30/2019 Z. z. o hazardných hrách a o zmene a doplnení niektorých zákonov ustanovuje v uvedenej vyhláške:
Údaje, ktoré obsahuje žiadosť o zápis do zoznamu zahraničných zastúpení.
Prílohy predkladané k žiadosti o zápis do zoznamu zahraničných zastúpení.
Údaje, ktoré obsahuje žiadosť o zmenu údajov zapísaných v zozname zahraničných zastúpení.
Údaje, ktoré obsahuje žiadosť o vyčiarknutie zo zoznamu zahraničných zastúpení.
Vyhláška č. 134/2019 Z. z., ktorou sa vykonávajú niektoré ustanovenia zákona č. 30/2019 Z. z. o hazardných hrách a o zmene a doplnení niektorých zákonov
Ministerstvo financií Slovenskej republiky podľa § 48 ods. 2, § 70 ods. 2, § 74 ods. 14 a § 78 ods. 7 zákona č. 30/2019 Z. z. o hazardných hrách a o zmene a doplnení niektorých zákonov ustanovuje v uvedenej vyhláške:
Predkladanie údajov o technických zariadeniach používaných pri prevádzkovaní hazardných hier (k § 48 ods. 2 zákona).
Vzory vyúčtovania odvodov a vyúčtovania mesačného príspevku (k § 70 ods. 2 a § 78 ods. 7 zákona).
Predkladanie údajov podľa § 74 ods. 7, 8 a 10 až 12 zákona (k § 74 ods. 14 zákona).
Vyhláška č. 142/2019 Z. z., ktorou sa ustanovujú požiadavky na technické zariadenia a systémy využívané pri prevádzkovaní jednotlivých druhov hazardných hier vrátane podrobností o vkladoch, stávkach a výhrach pre jednotlivé druhy hazardných hier
Ministerstvo financií Slovenskej republiky podľa § 88 ods. 6 zákona č. 30/2019 Z. z. o hazardných hrách a o zmene a doplnení niektorých zákonov ustanovuje v uvedenej vyhláške:
Spoločné požiadavky na technické zariadenia a systémy.
Osobitné požiadavky na technické zariadenia pri prevádzkovaní hazardných hier na termináloch videohier.
Osobitné požiadavky na technické zariadenia pri prevádzkovaní číselných lotérií.
Osobitné požiadavky na technické zariadenia pri prevádzkovaní binga.
Osobitné požiadavky na technické zariadenia pri prevádzkovaní stolových hier.
Osobitné požiadavky na technické zariadenia pri prevádzkovaní stávkových hier.
Osobitné požiadavky na technické zariadenia pri prevádzkovaní hazardných hier na výherných prístrojoch.
Osobitné požiadavky na technické zariadenia pri prevádzkovaní hazardných hier na technických zariadeniach obsluhovaných priamo hráčmi.
Osobitné požiadavky na technické zariadenia pri prevádzkovaní hazardných hier na iných technických zariadeniach.
Osobitné požiadavky na technické zariadenia pri prevádzkovaní hazardných hier podľa § 4 ods. 2 písm. i) zákona.
Osobitné požiadavky na technické zariadenia pri prevádzkovaní internetových hier.
Vyhláška č. 437/2019 Z. z., ktorou sa ustanovujú náležitosti žiadosti o odborné posudzovanie technických zariadení a systémov využívaných pri prevádzkovaní hazardných hier
Vyhláška č. 17/2009 Z. z., ktorou sa ustanovujú náležitosti žiadosti o odborné posudzovanie zariadení a systémov využívaných pri prevádzkovaní hazardných hier v znení neskorších predpisov
Na konanie podľa zákona č. 30/2019 Z. z. o hazardných hrách a o zmene a doplnení niektorých zákonov sa vzťahuje správny poriadok, ak § 97 odseku 2 zákona č. 30/2019 Z. z. o hazardných hrách a o zmene a doplnení niektorých zákonov neustanovuje inak.
V oblasti hazardných hier sa platia správne poplatky, ktoré sú uvedené v položkách 140 a 141 sadzobníka správnych poplatkov, ktorý tvorí prílohu zákona o správnych poplatkoch. Správne poplatky za ostatné úkony a konania Úradu pre reguláciu hazardných hier ako orgánu štátnej správy sa nachádzajú v ďalších položkách sadzobníka správnych poplatkov.
Podnik (každá osoba, ktorá splnila oznamovaciu povinnosť) je povinný zamedziť prístup k webovému sídlu, ktorého adresa je uvedená v príkaze súdu podľa zákona č. 30/2019 Z. z. o hazardných hrách a o zmene a doplnení niektorých zákonov a je povinný umožniť prístup k webovému sídlu, ktorého adresa je uvedená v rozhodnutí o zrušení príkazu súdu podľa zákona č. 30/2019 Z. z. o hazardných hrách a o zmene a doplnení niektorých zákonov. Štátny dozor nad dodržiavaním týchto povinností vykonáva a sankciu za ich porušenie ukladá Úrad pre reguláciu hazardných hier.
Zákon č. 492/2009 Z. z. o platobných službách a o zmene a doplnení niektorých zákonov v znení neskorších predpisov
Poskytovateľ platobnej služby podľa § 2 ods. 3 písm. a) až d) a g) zákona nevykoná platobnú operáciu ani neposkytne inú platobnú službu v prospech účtu príjemcu, ktorého číslo je uvedené v príkaze súdu podľa zákona č. 30/2019 Z. z. o hazardných hrách a o zmene a doplnení niektorých zákonov a vo vzťahu k obchodníkovi, ktorého identifikačné číslo je uvedené v príkaze súdu podľa zákona č. 30/2019 Z. z. o hazardných hrách a o zmene a doplnení niektorých zákonov. Ak pominú dôvody na nevykonanie platobnej operácie alebo inej platobnej služby podľa prvej vety z dôvodu zrušenia príkazu súdu podľa osobitného predpisu,83) poskytovateľ platobnej služby podľa § 2 ods. 3 písm. a) až d) a g) zákona je povinný bezodkladne po doručení rozhodnutia o zrušení príkazu súdu vykonať platobnú operáciu alebo poskytnúť inú platobnú službu v prospech účtu príjemcu, ktorého číslo je uvedené v tomto rozhodnutí a vo vzťahu k obchodníkovi, ktorého identifikačné číslo je uvedené v tomto rozhodnutí.
Zákon č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov
Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov
Upravené : 06.02.2020